CELEX: 32008R0956
Language: da
Date: 2008-09-29 00:00:00
Title: Kommissionens forordning (EF) nr. 956/2008 af 29. september 2008 om ændring af bilag IV til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (EØS-relevant tekst)

30.9.2008   
            
            
               DA
            
            
               Den Europæiske Unions Tidende
            
            
               L 260/8
            
         
      KOMMISSIONENS FORORDNING (EF) Nr. 956/2008
   af 29. september 2008
   om ændring af bilag IV til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 7, stk. 3, andet afsnit, artikel 23, stk. 1, og artikel 23a, litra d), og
   ud fra følgende betragtninger:
   
               (1)
            
            
               I forordning (EF) nr. 999/2001 er der fastsat regler for forebyggelse af, kontrol med og udryddelse af transmissible spongiforme encephalopatier (TSE) hos dyr. Forordningen gælder for produktion og markedsføring af levende dyr og animalske produkter og i visse særlige tilfælde for eksport heraf.
            
         
               (2)
            
            
               I henhold til artikel 7, stk. 1, i forordning (EF) nr. 999/2001 er anvendelse af protein fra pattedyr i foder til drøvtyggere forbudt. Artikel 7, stk. 3, i forordning (EF) nr. 999/2001 indeholder imidlertid en undtagelse fra forbuddet for så vidt angår foder til unge drøvtyggere med proteiner fra fisk, forudsat at visse betingelser er opfyldt. Betingelserne omfatter bl.a. en videnskabelig vurdering af unge drøvtyggeres foderbehov og en vurdering af de kontrolmæssige aspekter af denne undtagelse.
            
         
               (3)
            
            
               Del II i bilag IV til forordning (EF) nr. 999/2001 indeholder undtagelserne fra forbuddet i forordningens artikel 7, stk. 1, og de særlige betingelser for anvendelsen af sådanne undtagelser.
            
         
               (4)
            
            
               Den Europæiske Fødevaresikkerhedsautoritet vedtog den 24. januar 2007 en udtalelse om vurderingen af sundhedsrisiciene i forbindelse med fodring af drøvtyggere med fiskemel for så vidt angår TSE-risikoen. Det konkluderedes i udtalelsen, at der kun er en meget lille risiko for TSE i forbindelse med fisk, uanset om de gives direkte som foder, eller ved forøgelse af infektiviteten. Det konstateredes endvidere, at hvis der overhovedet er en risiko for TSE i fiskemel, kunne den hidrøre fra pattedyrfoder, som de pågældende fisk for nylig er blevet fodret med, eller via fiskemel kontamineret med kød- og benmel.
            
         
               (5)
            
            
               Den 19. marts 2008 blev der færdiggjort en rapport fra Generaldirektoratet for Sundhed og Forbrugere, som var udarbejdet med bistand fra en række videnskabelige eksperter. Det konkluderedes i rapporten, at fiskemel er en meget letfordøjelig proteinkilde, hvis fordøjelighed er mindre end mælks, men større end de fleste vegetabilske proteiners, og som har en god aminosyreprofil sammenlignet med vegetabilske proteinkilder, der faktisk anvendes i mælkeerstatninger, og at det kunne tillades at fodre unge drøvtyggere med fiskemel.
            
         
               (6)
            
            
               Under hensyntagen til betingelsen vedrørende en vurdering af de kontrolmæssige aspekter, jf. artikel 7, stk. 3, i forordning (EF) nr. 999/2001, opvejes den potentielle risiko ved fodring af unge drøvtyggere med fiskemel af de eksisterende strenge forarbejdningsregler for fremstilling af fiskemel og kontrollen af hver enkelt sending af importeret fiskemel, inden den overgår til fri omsætning i Fællesskabet.
            
         
               (7)
            
            
               For at sikre, at anvendelse af fiskemel kun tillades til unge drøvtyggere, bør en sådan anvendelse desuden begrænses til fremstilling af mælkeerstatninger, der distribueres i tør form og indgives efter opløsning i en given mængde væske, og som er bestemt til fodring af unge drøvtyggere som supplement til eller erstatning for modermælken efter kolostrum, før dyrene er helt fravænnede. Endvidere bør der fastsættes strenge regler for gennemførelsen med hensyn til fremstilling, emballering, mærkning og transport af mælkeerstatninger, der indeholder fiskemel, og som er bestemt til sådanne dyr.
            
         
               (8)
            
            
               Af hensyn til klarheden og sammenhængen bør de samme regler fastsættes for mærkning på ledsagedokumenter for foderstoffer, der indeholder fiskemel, og som er bestemt til andre dyr end drøvtyggere.
            
         
               (9)
            
            
               I henhold til del III, litra E, punkt 1, i bilag IV til forordning (EF) nr. 999/2001 er det forbudt at eksportere forarbejdede animalske proteiner fremstillet af drøvtyggere og produkter, der indeholder sådanne forarbejdede animalske proteiner, til tredjelande.
            
         
               (10)
            
            
               Det er imidlertid for øjeblikket tilladt at anvende sådanne proteiner til fremstilling i Fællesskabet af foder til selskabsdyr. Af hensyn til sammenhængen i fællesskabslovgivningen bør det tillades at eksportere forarbejdet foder til selskabsdyr, herunder dåsefoder, som indeholder forarbejdede animalske proteiner fremstillet af drøvtyggere, til tredjelande.
            
         
               (11)
            
            
               Forordning (EF) nr. 999/2001 bør derfor ændres i overensstemmelse hermed.
            
         
               (12)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag IV til forordning (EF) nr. 999/2001 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. september 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 147 af 31.5.2001, s. 1.
   
      BILAG
      I bilag IV til forordning (EF) nr. 999/2001 foretages følgende ændringer:
      
                  1)
               
               
                  Del II ændres således:
                  
                              a)
                           
                           
                              Følgende indsættes i litra A som litra e):
                              
                                          »e)
                                       
                                       
                                          fodring af opdrættede drøvtyggere, der ikke er fravænnede, med fiskemel på de betingelser, der er fastsat i litra Ba.«
                                       
                                    
                        
                              b)
                           
                           
                              Litra B ændres således:
                              
                                          i)
                                       
                                       
                                          Litra d) affattes således:
                                          
                                                      »d)
                                                   
                                                   
                                                      Handelsdokumentet, der ledsager sendinger af foder, der indeholder fiskemel, og al emballage, der indeholder sådanne sendinger, skal klart mærkes med teksten »Indeholder fiskemel — må ikke gives til drøvtyggere«.«
                                                   
                                                
                                    
                                          ii)
                                       
                                       
                                          Følgende indsættes som litra Ba:
                                          Ba   Følgende betingelser gælder for anvendelse af fiskemel omhandlet i litra A, litra e), og foder indeholdende fiskemel til fodring af opdrættede drøvtyggere, der ikke er fravænnede:
                                          
                                                      a)
                                                   
                                                   
                                                      Fiskemelet skal fremstilles i forarbejdningsanlæg, der udelukkende beskæftiger sig med fremstilling af fiskeprodukter.
                                                   
                                                
                                                      b)
                                                   
                                                   
                                                      Inden importeret fiskemel overgår til fri omsætning i Fællesskabet, skal hver enkelt sending analyseres ved mikroskopi i overensstemmelse med direktiv 2003/126/EF.
                                                   
                                                
                                                      c)
                                                   
                                                   
                                                      Anvendelse af fiskemel til unge opdrættede drøvtyggere tillades kun med henblik på fremstilling af mælkeerstatninger, der distribueres i tør form og indgives efter opløsning i en given mængde væske, og som er bestemt til fodring af drøvtyggere, der ikke er fravænnede, som supplement til eller erstatning for modermælken efter kolostrum, før dyrene er helt fravænnede.
                                                   
                                                
                                                      d)
                                                   
                                                   
                                                      Mælkeerstatninger indeholdende fiskemel bestemt til unge opdrættede drøvtyggere skal fremstilles på anlæg, der ikke fremstiller andet foder til drøvtyggere, og som er godkendt til formålet af myndighederne.
                                                      Uanset første afsnit kan den kompetente myndighed godkende, at der fremstilles andet drøvtyggerfoder på virksomheder, som også fremstiller mælkeerstatninger indeholdende fiskemel bestemt til unge opdrættede drøvtyggere, på følgende betingelser:
                                                      
                                                                  i)
                                                               
                                                               
                                                                  Andet foder i løs vægt og emballeret foder til drøvtyggere skal håndteres fysisk adskilt fra fiskemel i løs vægt og mælkeerstatninger indeholdende fiskemel i løs vægt. Dette gælder både under opbevaring, transport og emballering.
                                                               
                                                            
                                                                  ii)
                                                               
                                                               
                                                                  Andet foder til drøvtyggere skal fremstilles i anlæg, der er fysisk adskilt fra anlæg, hvor der fremstilles mælkeerstatninger, der indeholder fiskemel.
                                                               
                                                            
                                                                  iii)
                                                               
                                                               
                                                                  Den kompetente myndighed skal i mindst fem år have adgang til registre over indkøb og anvendelse af fiskemel og over salg af mælkeerstatninger, der indeholder fiskemel.
                                                               
                                                            
                                                                  iv)
                                                               
                                                               
                                                                  Der skal regelmæssigt gennemføres rutinetest af andet foder til drøvtyggere for at sikre, at der ikke forekommer forbudte proteiner, herunder fiskemel. Den kompetente myndighed skal i mindst fem år have adgang til resultaterne heraf.
                                                               
                                                            
                                                
                                                      e)
                                                   
                                                   
                                                      Handelsdokumentet, der ledsager mælkeerstatninger indeholdende fiskemel bestemt til unge opdrættede drøvtyggere og al emballage, der indeholder en sådan sending, skal klart mærkes med teksten »Indeholder fiskemel — må kun gives til drøvtyggere, der ikke er fravænnede«.
                                                   
                                                
                                                      f)
                                                   
                                                   
                                                      Mælkeerstatninger i løs vægt indeholdende fiskemel bestemt til unge opdrættede drøvtyggere skal transporteres i køretøjer, der ikke samtidig transporterer andet drøvtyggerfoder. Hvis køretøjet efterfølgende anvendes til transport af andet drøvtyggerfoder, skal det i givet fald rengøres grundigt efter en procedure, der er godkendt af den kompetente myndighed, for at undgå krydskontaminering.
                                                   
                                                
                                                      g)
                                                   
                                                   
                                                      På bedrifter, hvor der holdes drøvtyggere, skal der være etableret forholdsregler på bedriften for at hindre, at mælkeerstatninger, der indeholder fiskemel, gives som foder til andre drøvtyggere end dem, der er omfattet af undtagelsen i henhold til litra A, litra e). Den kompetente myndighed udarbejder en liste over bedrifter, hvor der anvendes mælkeerstatninger, der indeholder fiskemel, via en ordning med forhåndsmeddelelse fra bedriften eller en anden ordning, der sikrer, at denne bestemmelse overholdes.«
                                                   
                                                
                                    
                        
            
                  2)
               
               
                  Del III, litra E, punkt 1, affattes således:
                  E. 1.   Det er forbudt at eksportere forarbejdede animalske proteiner fremstillet af drøvtyggere og produkter, der indeholder sådanne forarbejdede animalske proteiner, til tredjelande. Forbuddet gælder dog ikke for forarbejdet foder til selskabsdyr, herunder dåsefoder, som indeholder forarbejdede animalske proteiner fremstillet af drøvtyggere, som har været underkastet en behandling, og som er mærket i overensstemmelse med forordning (EF) nr. 1774/2002.«